МОТИВИ
Относно: проект на Наредба за реда за извършване на идентификация на движимите културни ценности и за водене на регистри на движимите културни ценности

Съгласно чл. 107, ал. 1 от Закона за културното наследство редът за извършване на идентификация се определя с наредба на министъра на културата. С наредбата се определя и редът за водене на регистъра на движимите културни ценности и поддържането на базата данни, както и обстоятелствата и промените в тях, подлежащи на вписване.

През 2011 г. бяха приети изменения и допълнения на Закона за културното наследство (обн. ДВ,  ДВ, бр. 54 от 2011 г.), засягащи процедурите на идентификация на движимите културни ценности, като беше предложен и приет изцяло нов ред на идентификация по отношение на движимите културни ценности, придобивани от музеите (държавни, регионални и общински) (чл. 97, ал. 1 от ЗКН). 
Със Закон за изменение и допълнение на Закона за културното наследство(ДВ, бр. 89 от 2018 г.) и със Закон за изменение и допълнение на Закона за културното наследство (обн. ДВ бр. 1 от 2019 г.) бяха приети отново съществени изменения, свързани с процедурата на идентификация на движими културни ценности, чрез които се дава право на частни и общински музеи да извършват идентификация.
[bookmark: to_paragraph_id4687574][bookmark: to_paragraph_id4687575]Посочените изменения на закона наложиха цялостно преразглеждане на действащата подзаконова нормативна уредба - Наредба № Н-3 от 3.12.2009 г. за реда за извършване на идентификация и за водене на Регистъра на движими културни ценности, издадена от министъра на културата, (обн., ДВ, бр. 101 от 18.12.2009 г.) и обосноваха нейната отмяна и издаването на нова. Целта е новата наредба в пълнота да разгледа всички основания за извършване на процедурата по идентификация, съответните компетентни органи и редът за осъществяване на процедурата.
	В съответствие с чл. 28, ал. 2 от Закона за нормативните актове, в настоящите мотиви се посочват причините и целите на приемането на нормативния акт, както и информация, че за прилагането на новата наредба не са необходими финансови и други средства.
Очакваните резултати от прилагането на подзаконовия нормативен акт са свързани с провеждане на процедури по идентификация на движими културни ценности, собственост на физически и юридически от държавен, регионални и общински и частни музеи и търговци, получили разрешение за търговска дейност, при условията и по реда на Закона за културното наследство, както и защита на обществения интерес в тази сфера в очертаната от закона рамка.
При изготвянето на проекта на наредба са взети предвид и други изменения на Закона за културното наследство, като например разпоредбата на чл. 5, т. 3 от действащата към настоящия момент Наредба № Н-3 от 3.12.2009 г. за реда за извършване на идентификация и за водене на Регистъра на движими културни ценности, издадена от министъра на културата, (обн., ДВ, бр. 101 от 18.12.2009 г.) е преразгледана, като съответно в проекта се съдържа текст, съобразен с разпоредбите на действащия закон.

